open-index/open-wikipedia-markdown huggingface dataset:
ლედ ზეპელინის 1971 წლის ევროპული ტურნე

1971 წელს ლედ ზეპელინმა მოაწყო ევროპული ტურნე. იგი დაიწყო 3 მაისს და დასრულდა 5 ივლისს. ტურნეს განმავლობაში ლედ ზეპელინმა 5 საკონცერტო გამოსვლა გამართა. პირველი შედგა დანიაში, კოპენჰაგენში. 10 მაისს ჯგუფმა კონცერტი გამართა ინგლისის ქალაქ ლივერპულში. უკანასკნელი კონცერტი გაიმართა იტალიის ქალაქ მილაში, სადაც ჯგუფის კონცერტს 15,000 ადამიანი დაესწრო.

## სეტლისტი
#Immigrant Song (პეიჯი, პლანტი)
#Heartbreaker (ბონემი, პეიჯი, პლანტი)
#Since I've Been Loving You (პეიჯი, პლანტი, ჯოუნსი)
#Dazed and Confused (პეიჯი)
#Out on the Tiles (intro) (პეიჯი, პლანტი, ბონემი) / Black Dog (პეიჯი, პლანტი, ჯოუნსი)
#Stairway to Heaven (პეიჯი, პლანტი)
#Going to California (პეიჯი, პლანტი)
#That's the Way (პეიჯი, პლანტი)
#What Is and What Should Never Be (პეიჯი, პლანტი)
#Moby Dick (პეიჯი, ჯოუნსი, ბონემი)
#Whole Lotta Love (Bonham, დიქსონი, ჯოუნსი, პეიჯი, პლანტი)
#Communication Breakdown (ბონემი, ჯოუნსი, პეიჯი)
#Rock and Roll (პეიჯი, პლანტი, ჯოუნსი, ბონემი)

## ტურნეს გრაფიკი
*03/05/1971  K.B. Hallen - კოპენჰაგენი, დანია
*04/05/1971  Fyns Forum - ოდენსე, დანია
*10/05/1971  ლივერპულის უნივერსიტეტი - ლივერპული, ინგლისი
*01/07/1971  Stadion Dziesięciolecia - ვარშავა, პოლონეთი
*05/07/1971  Velodromo Vigorelli - მილანი, იტალია

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1971 წლის საკონცერტო ტურნეები
ლედ ზეპელინის 1971 წლის ჩრდილო ამერიკული ტურნე

1971 წელს ინგლისურმა როკ-ჯგუფმა ლედ ზეპელინმა მოაწყო ჩრდილო ამერიკული ტურნე. იგი დაიწყო 7 აგვისტოს და დასრულდა 17 სექტემბერს. ვიდრე ჩრდილო ამერიკაში გაიმართებოდა კონცერტები, ჯგუფმა შვეიცარიის ქალაქ მონტრეში გამართა ორი კონცერტი. ჩრდილო ამერიკული ტურნეს დროს ჯგუფის მიერ სეტლისტის უმრავლესობა მეოთხე ალბომიდან იყო. ჩრდილო ამერიკაში გამართული კონცერტებიდან ორი საკონცერტო გამოსვლა გაიმართა კანადის ქალაქ (ტორონტოსა და ვანკუვერში).

ჩრდილო ამერიკული ტურნეს შემდეგ ჯგუფმა გამართა იაპონური ტურნე.

ჩრდილო ამერიკული ტურნირის ფარგლებში ლედ ზეპელინმა მოგების სახით $ 1 000 000 ნახა.

## სეტლისტი
#Immigrant Song (პეიჯი, პლანტი)
#Heartbreaker (ბონემი, პეიჯი, პლანტი)
#Since I've Been Loving You (პეიჯი, პლანტი, ჯოუნსი)
#Out on the Tiles (intro) (პეიჯი, პლანტი, ბონემი) / Black Dog (პეიჯი, პლანტი, ჯოუნსი)
#Dazed and Confused (პეიჯი)
#Stairway to Heaven (პეიჯი, პლანტი)
#Celebration Day (ჯოუნსი, პეიჯი, პლანტი)
#That's the Way (პეიჯი, პლანტი)
#Going to California (პეიჯი, პლანტი)
#What Is and What Should Never Be (პეიჯი, პლანტი)
#Moby Dick (პეიჯი, ჯოუნსი, ბონემი)
#Whole Lotta Love (ბონემი, დიქსონი, ჯოუნსი, პეიჯი, პლანტი)

ბისზე:
*Communication Breakdown (ბონემი, ჯოუნსი, პეიჯი)
*ორგანის სოლო (ჯოუნსი) / Thank You (პეიჯი, პლანტი)
*Rock and Roll (პეიჯი, პლანტი, ჯოუნსი, ბონემი)

## ტურნეს გრაფიკი
### შვეიცარია
*07/08/1971  Montreux Casino - მონტრე, შვეიცარია
*08/08/1971  Montreux Casino - მონტრე, შვეიცარია

### ჩრდილოეთ ამერიკა
*19/08/1971  Pacific Coliseum - ვანკუვერი
*20/08/1971  Seattle Center Coliseum - სიეტლი
*21/08/1971  The Forum - Inglewood, CA
*22/08/1971  The Forum - Inglewood, CA
*23/08/1971  Tarrant County Convention Center - ფორტ უორზი
*24/08/1971  Memorial Auditorium - დალასი
*26/08/1971  Hofheinz Pavilion - ჰიუსტონი
*27/08/1971  Civic Auditorium - ოკლაჰომა
*28/08/1971  St. Louis Arena - სენტ ლუისი
*29/08/1971  Municipal Auditorium - ახალი ორლეანი
*31/08/1971  Sports Stadium - ორლანდო
*01/09/1971  Hollywood Sportatorium - ჰოლივუდი
*03/09/1971  Madison Square Garden - ნიუ-იორკი
*04/09/1971  Maple Leaf Gardens - ტორონტო
*05/09/1971  Chicago Amphitheater - ჩიკაგო
*06/09/1971  Boston Garden - ბოსტონი
*09/09/1971  Hampton Roads Coliseum - ჰამპტონი
*10/09/1971  Onondaga Veterans Auditorium, სირაკიუსი
*11/09/1971  War Memorial Auditorium - Rochester, NY
*13/09/1971  Berkeley Community Theatre - Berkeley, CA
*14/09/1971  Berkeley Community Theatre - Berkeley, CA
*16/09/1971  Civic Auditorium - ჰონოლულუ
*17/09/1971  Civic Auditorium - ჰონოლულუ

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1971 წლის საკონცერტო ტურნეები
პიპასებრნი

**პიპასებრნი**, **უენოები** () — უკუდო ამფიბიების ოჯახი, რომლის შემადგენლობაში გაერთიანებულია ორი გვარი: პიპა (*Pipa*) და დეზებიანი ბაყაყი (*Xenopus*).

პიპას გვარი აერთიანებს 5 სახეობას, რომლებიც გავრცელებულია ტროპიკულ ამერიკაში. ტანად ყველაზე დიდია (20 სმ-მდე) სურინამული პიპა (*Pipidae pipa*). ბინადრობენ წყალსატევებსა და მათ ნაპირებზე. მეტად თავისებურად მრავლდებიან: დედალი კლოაკას გადმოიბრუნებს ზურგზე, მამალი კი მუცლით გამოწურავს იქიდან კვერცხებს, რომლებიც ხვდებიან დედლის ზურგის ფოსოებში. 80-85 დღის შემდეგ პატარა ბაყაყები გარეთ გამოდიან.

დეზებიანი ბაყაყების გვარში 8 სახეობაა, გავრცელებულია ტროპიკულ აფრიკაში, აქვს 3 ბრჭყალი უკანა თათებზე. ბინადრობენ მხოლოდ წყალში.

## ლიტერატურა
კატეგორია:უკუდო ამფიბიები
ლედ ზეპელინის 1971 წლის დიდი ბრიტანეთის ზამთრის ტურნე

1971 წელის ლედ ზეპელინმა მოაწყო დიდი ბრიტანეთის ტურნე. ტურნე დაიწყო 11 ნოემბერს და დასრულდა 15 ნოემბერს. ამ ტურნეს ფარგლებში ჯგუფმა შეასრულა ახალი სიმღერები, რომლებიც ჯგუფის მეოთხე ალბომიდანაა. დიდი ბრიტანეთის ტურნეს განმავლობაში ჯგუფმა 15 საკონცერტო გამოსვლა გამართა. აქედან მხოლოდ ერთი კონცერტი შოტლანდიაში, დანაცჩენი კონცერტები ინგლისში ჩატარდა.

## სეტლისტი
#Immigrant Song (პეიჯი, პლანტი)
#Heartbreaker (ბონემი, პეიჯი, პლანტი)
#Out on the Tiles (intro) (პეიჯი, პლანტი, ბონემი) / Black Dog (პეიჯი, პლანტი, ჯოუნსი)
#Since I've Been Loving You (პეიჯი, პლანტი, ჯოუნსი)
#Rock and Roll (პეიჯი, პლანტი, ჯოუნსი, ბონემი)
#Stairway to Heaven (პეიჯი, პლანტი)
#Dancing Days (პეიჯი, პლანტი)
#Going to California (პეიჯი, პლანტი)
#That's the Way (პეიჯი, პლანტი)
#Tangerine (პეიჯი)
#Bron-Yr-Aur Stomp (პეიჯი, პლანტი, ჯოუნსი)
#Celebration Day (ჯოუნსი, პეიჯი, პლანტი)
#Dazed and Confused (პეიჯი)
#What Is and What Should Never Be (პეიჯი, პლანტი)
#Moby Dick (ბონემი)
#Whole Lotta Love (ბონემი, დიქსონი, ჯოუნსი, პეიჯი, პლანტი)

**ბისზე:**

*Thank You (პეიჯი, პლანტი)
*Communication Breakdown (ბონემი, ჯოუნსი, პეიჯი)

## ტურნეს გრაფიკი
*11/11/1971  City Hall - ნიუკასლი ტაინზე, ინგლისი
*12/11/1971  Locarno - სანდერლენდი, ინგლისი
*13/11/1971  Caird Hall - Dundee, შოტლანდია
*16/11/1971  St. Mathew's Baths - Ipswich, ინგლისი
*17/11/1971  Kinetic Circus - ბირმინგემი (ინგლისი), England
*18/11/1971  Sheffield University, შეფილდი, ინგლისი
*20/11/1971  Empire Pool - ლონდონი, ინგლისი
*21/11/1971  Empire Pool - ლონდონი, ინგლისი
*23/11/1971  Preston Public Hall - პრესტონი, ინგლისი
*24/11/1971  Free Trade Hall - მანჩესტერი, ინგლისი
*25/11/1971  Leicester University - ლივერპული, ინგლისი
*29/11/1971  ლივერპულის სტადიონი - ლივერპული, ინგლისი
*30/11/1971  Kings Hall Belle Vue - მანჩესტერი, ინგლისი
*02/12/1971  Royal Ballroom - ნორნმუთი, ინგლისი
*15/12/1971  City Hall - Salisbury, ინგლისი

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1971 წლის საკონცერტო ტურნეები
გაგური

**გაგური** — სოფელი საქართველოში, გურიის მხარის ლანჩხუთის მუნიციპალიტეტში, აკეთის თემში (სოფლები: გაგური, ზემო აკეთი, ქვემო აკეთი, ჭანჭათი). მდებარეობს მდინარე აცაურის ნაპირებზე, სუფსის მარჯვნივ, გურიის ქედის სამხრეთით, ზღვის დონიდან 250 მ. სოფელში არის ხელოვნური გამოქვაბული.

## გამოქვაბული 
გამოქვაბული „ეშმაკის საყდარი“ აღწერილი აქვს თედო სახოკიას. ის იწყებოდა გურიის ქედის ერთი ბორცვის აღმოსავლეთის კალთიდან. შესასვლელი ბალახებით დაფარული იყო, ნიადაგი კი ქვანარევი. გვირაბის შიგნით უკვე მხოლოდ წითელი მიწა იყო, ადამიანის მიერ სწორად გამონათხარი. გამოქვაბულის დანიშნულება მოსახლეობის გახიზვნა იყო.

## მოსახლეობა
## ლიტერატურა 
## სქოლიო
კატეგორია:ლანჩხუთის მუნიციპალიტეტის სოფლები
აცანა

**აცანა** — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი: (სოფლები: აცანა, ტელმანი). მდებარეობს გურიის ქედის სამხრეთით, მდინარე აცანურის (აცაურის მარცხენა შენაკადი) ნაპირებზე, ზღვის დონიდან 150 მ., ლანჩხუთიდან 8 კმ. სოფელში გადის ლანჩხუთი-ნასაკირალის საავტომობილო გზა. სოფელში არის საჯარო სკოლა, საბავშვო ბაღი, ბიბლიოთეკა, სამედიცინო პუნქტი, კულტურის სახლი.

## ისტორია
სახელწოდება აცანა არის ლაზურ-ჭანური წარმოშობის, აცანა მოიხსენიება ანტიკური ხანიდან. სოფელში შემორჩენილია უძველესი სპორტული ინვენტარი — საჯილდაო ქვა, რომელიც სოფლის განაპირას თინა გუგუშვილის ეზოში ინახებოდა. სოფელში განვითარებული იყო მექვევრეობა. ცხოვრობდნენ აზნაური ტუსკიები. XVII საუკუნის შუიდან წარმოადგენდა თავდგირიძეების საკუთრებას. 1850-იან წლებში შემოდგომაზე იმართებოდა ერთკვირიანი ბაზრობა. 1883 წელს სოფელში გახსნილი იყო ერთკლასიანი სკოლა. 1906 წლის იანვარში გურიის რესპუბლიკის ჩახშობის შემდეგ კონსტანტინე კრილოვმა დაარბია აცანა, გადაწვა 30 სახლი და ნალია. 1914 წელს გაიხსნა სოფლის ბიბლიოთეკა. საბჭოთა პერიოდში სოფელში მოქმედებდა ჩაის ფაბრიკა. კოლმეურნეობის წამყვანი კულტურა იყო ჩაი, ასევე გაშენებული იყო სიმინდი, ტუნგი, ციტრუსი.

## ღირსშესანიშნაობები 
სოფელში იდგა შუა საუკუნეების მონასტერი „ოქონის მონასტერი”, ეკლესია და გალავანი. მონასტერი XIX საუკუნეში მიტოვებული იყო. 2000-იან წლებამდე შემორჩენილი იყო გალავნის მცირე ნაშთი. ამჟამად მის ადგლზე აშენებულია ახალი ტაძარი.

სოფელში იდგა ხის გუმბათიანი მაცხოვრის სახელობის ეკლესია, რომელიც XIX საუკუნეში იყო აშენებული, თუმცა დღემდე არ შემორჩენილა. სოფელში შემორჩენილია წმინდა გიორგის ნაეკლესიარი გალავნით.

მამათისკენ მიმავალ გზაზე, მდინარე აცაურას მარჯვენა შენაკადზე არის ჩანჩქერი საქუხია.

## მოსახლეობა
## ცნობილი ადამიანები
აცანაში დაიბადნენ:
*გრიგოლ ურატაძე – ქართველი პოლიტიკოსი და დიპლომატი, დამფუძნებელი კრების წევრი
*ვასილ ჩხაიძე (1905-1986) — ქართველი მსახიობი
*დავით თავაძე (1916-1979) — საბჭოთა კავშირის გმირი, მაიორი

## გალერეა

აცანა.jpg|სოფლის შესასვლელი
Oqona.jpg|ოქონას მონასტერი
Oda House in Guria.jpg|გურული ოდა აცანაში
Atsana view.jpg|სოფლის ხედი
Atsaura.jpg|მდინარე აცაურა
Sakvikhia.jpg|საქუხია
Oqona monastery 6.jpg|საჯილდაო ქვა ოქონის მონასტერში

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ზემო აკეთი

**ზემო აკეთი** — სოფელი ლანჩხუთის მუნიციპალიტეტის აკეთის ადმინისტრაციულ ერთეულში (გურიის მხარე).   

მდებარეობს გურიის ქედის სამხრეთ კალთაზე, ზღვის დონიდან 150 მ-ზე, ლანჩხუთიდან 9 კმ-ში. სოფელში დგას XIX საუკუნის აკეთის წმინდა გიორგის ეკლესია (დანგრეულია). სოფელში არის საჯარო სკოლა.

## მოსახლეობა
## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ვან-ზომლეთი

**ვან-ზომლეთი** — თემი ჩოხატაურის მუნიციპალიტეტში. მდებარეობს მდინარე სუფსის მარჯვენა სანაპიროზე, გურიის ქედის სამხრეთით. შედგება სოფლებისგან: ვანი და ზომლეთი. ცალკე სასოფლო საბჭოდ გამოყოფამდე სოფლები ვანი და ზომლეთი შედიოდნენ აკეთის სასოფლო საზოგადოებაში. 2014 წლის აღწერის მიხედვით თემის მოსახლეობა შეადგენს 614 ადამიანს.

კატეგორია: ჩოხატაურის მუნიციპალიტეტი
კატეგორია:გურიის თემები
ქვემო აკეთი

**ქვემო აკეთი** — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი: (სოფლები: ქვემო აკეთი, გაგური, ზემო აკეთი, ჭანჭათი). მდებარეობს გურიის ქედის სამხრეთ კალთაზე, ზღვის დონიდან 70 მ, ლანჩხუთიდან 16 კმ. სოფელში არის საჯარო სკოლა

## ისტორია
1772-76 წლებში გურიელებმა აკეთი უბოძეს ქვემო გურიიდან დევნილ მამუკა თავდგირიძეს. გიორგი თავდგირიძემ და მისმა შვილებმა, როსტომმა, მამუკამ და მაქსიმემ ქვემო აკეთში, მდინარე სუფსის მარჯვენა ნაპირას ააშენეს სასახლე, ციხე და აღადგინეს მაცხოვრის ტაძარი. თავდგირიძეების ციხის ნანგრევები შემორჩენილი იყო XIX საუკუნეში. სოფელში არის თიხნარი ნიადაგი. ამის საფუძველზე განვითარებული იყო მეთუნეობა. 1893 წლის 22 აგვისტოს აკეთში გაიხსნა გურიის სახალხო ბიბლიოთეკა. საბჭოთა პერიოდში განვითარებული იყო მეჩაიეობა და მოქმედებდა ჩაის ფაბრიკა.

## ისტორიული ძეგლები
### მაცხოვრის სახელობის ეკლესია
სოფელში დგას მაცხოვრის სახელობის გუმბათოვანი ეკლესია. გუმბათი ამჟამად ჩამონგრეულია. შემორჩენილია მხოლოდ კედლები თავისი შესასვლელებით და სამრეკლო. ეკლესია მოხატული ყოფილა, მაგრამ XIX საუკუნეში რუს სამღვდელო მოხელეებს კირით შეუთეთრებიათ. ჩრდილოეთის შესასვლელ კარზე არის ჩუქურთმა, რომელზეც გამოსახულია ორი გველეშაპი. ეკლესიაზე დაშენებულია სამრეკლო, რომელშიც კიბე შიგნიდან ადის.

### ნაციხარები
ქვემო აკეთის ჩრდილოეთ ნაწილში, შემაღლებულ ბორცვზე მდებარეობს ნაციხარი. ადგილზე იკითხება კედლის წყობები, რომლებიც ნაგებია ფლეთილი ქვებით კირის დუღაბის ხსნარზე. კედლები რელიეფზეა მორგებული, რომელიც ორიენტირებულია დასავლეთ-აღმოსავლეთ ღერძზე. ამ ადგილიდან ჩრდილოეთით იმზირება მდინარე აცაურა და მისი შემოგარენი ხოლო სამხრეთით მდინარე სუფსა.

მდინარე სუფსის მარჯვენა ნაპირზე მდებარეობს კიდევ ერთი ნაციხარი. მას აღმოსავლეთით ჩამოუდის მდინარე ოყვავილა, დასავლეთით კი  მდინარე აცაურა. ციხე შემაღლებულ ბორცვზეა განლაგებული. კედლები რელიეფს შემოუყვება. ნაგებია ფლეთილი ქვით კირის დუღაბის ხსნარზეა. ციხის შუდა ტერიტორია მოსწორებულია რაიმე ნაგებობის კვალი არ იკითხება, ციხის ცენტრალურ ნაწილში სავარაუდოდ ქვევრი ფიქსირდება. გადმოცემით მამუკა თავდგირიძეს ამ მიდამოებში მოუხდა ბრძოლა.

## მოსახლეობა
## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ზომლეთი

**ზომლეთი** — სოფელი დასავლეთ საქართველოში, ჩოხატაურის მუნიციპალიტეტის ზომლეთის ადმინისტრაციულ ერთეულში (გურიის მხარე). 

მდებარეობს გურიის ქედის სამხრეთ კალთაზე, მდინარე სუფსის მარჯვენა მხარეს, ზღვის დონიდან 160 მ-ზე, ჩოხატაურიდან 12 კმ-ში.

1930 წლამდე ზომლეთი შედიოდა ოზურგეთის მაზრაში, აკეთის სასოფლო საზოგადოებაში, შემდეგ — ზომლეთის სასოფლო საბჭოში. 1930 წლიდან სოფელი ჩოხატაურის რაიონის (მუნიციპალიტეტის) ნაწილია (გარდა 1963-1964 წლებისა, როცა ზომლეთის სასოფლო საბჭოს სოფლები მიაკუთვნეს ლანჩხუთის რაიონს).

## დემოგრაფია
2014 წლის აღწერის მონაცემებით სოფელში ცხოვრობს 281 ადამიანი.

## ცნობილი ადამიანები
*ვლასა მგელაძე (1868 – 1943) — რევოლუციონერი, პოლიტიკოსი
*გრიგოლ ცინცაბაძე (1879 – 1938) — რევოლუციონერი, პოლიტიკოსი
*ნოე ზომლეთელი (1880 – 1938) — რევოლუციონერი, პოეტი, პედაგოგი
*სანდრო ეული (1890 – 1965) — პოეტი
*აკაკი მგელაძე (1912-1985) — მსახიობი

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
პერსონალური კომპიუტერული თამაში

[მინი|[Spacewar! 1961 წელს შექმნილი ერთ-ერთი პირველი კომპიუტერული თამაში]]
**პერსონალური კომპიუტერული თამაში** (აგრეთვე ცნობილი როგორც **კომპიუტერული თამაში** ან **PC თამაში**, შეიძლება იგულისხმებოდეს **ვიდეო თამაშად**) თამაში,  რომელსაც თამაშობენ პერსონალურ კომპიუტერზე, ვიდეო კონსოლზე ან საარკადო მოწყობილობაზე. ასევე თამაშს რომელსაც თამაშობენ არა პერსონალურ კომპიუტერზე (PC), არამედ კონსოლზე მაგალითად: Xbox 360, PlayStation, Wii და სხვა) ჰქვია ვიდეო თამაში.

## რესურსები ინტერნეტში
***ვიდეო თამაშების** ინტერნეტ მაღაზია

კატეგორია:ვიდეო თამაშების პლატფორმები
კატეგორია:პერსონალური კომპიუტერები
კატეგორია:ვიდეო თამაშის ტერმინოლოგია
ვანი (ჩოხატაურის მუნიციპალიტეტი)

**ვანი** — სოფელი საქართველოში (გურიის მხარე), ჩოხატაურის მუნიციპალიტეტში (ვან-ზომლეთის ადმინისტრაციული ერთეული).

ვანი მდებარეობს საირაოს სერზე (გურიის ქედის შუა მონაკვეთი), მდინარე სუფსის ხეობაში, ზღვის დონიდან 240 მეტრზე, ჩოხატაურიდან 14 კილომეტრში.

სოფლის სახელწოდება აღნიშნავს კარგ, ლამაზ ადგილს.

## ისტორია
სოფელში იდგა გვიანდელი შუა საუკუნეების ეკლესია, სადაც ინახებოდა ლაზარე ხავთასის მიერ გადაწერილი XVI-XVII საუკუნეების კურთხევანი (ხელნაწერი H 3027). შედიოდა აკეთის სასოფლო საზოგადოებაში. სოფელში მოქმედებს სკოლა, სადაც ასწავლიდა არსენ წითლიძე.

## დემოგრაფია
2014 წლის აღწერის მონაცემებით სოფელში ცხოვრობს 333 ადამიანი.

## ისტორიული ძეგლები
უბან ნაციხვარაში შემორჩენილია ციხის ნაშთები. სკოლასთან დგას 1926 წელს აშენებული რვაკუთხა სალოცავი. სოფლის განაპირას, ტყეში არის საწირავას ნაეკლესიარი.

სოფლის ტერიტორიაზე შემორჩენილია დასავლეთ საქართველოსთვის ტრადიციული ოდები.

## ცნობილი ადამიანები
სოფელში დაიბადა ამბაკო შალიკაშვილი, 1841 წლის გურიის აჯანყების ხელმძღვანელი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ამაღლება (ჩოხატაურის მუნიციპალიტეტი)

**ამაღლება** — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: ამაღლება, სამება). მდებარეობს გურიის ქედის სამხრეთით, ზღვის დონიდან 200 მ., ჩოხატაურიდან 7 კმ, საჯავახოდან 27 კმ. სოფელში არის საჯარო სკოლა.

## ისტორია
1880 წელს სოფელში გაიხსნა ორკლასიანი სკოლა. ამაღლების სასოფლო საზოგადოებაში 1883 წელს ცხოვრობდა 2212 ადამიანი, იდგა 5 ეკლესია და მოქმედებდა ერთი გურიის უდაბნოს მონასტერი. 1891 წელს სოფელი გზით დაუკავშირდა რკინიგზას. 1902 წელს საზოგადოებაში ცხოვრობდა 4215 ადამიანი. 1912 წელს სოფელში გაიხსნა საკრედიტო ამხანაგობა, რომელშიც 2000 ადამიანი იყო გაწევრებული.  1914 წელს გაიხსნა სოფლის ბიბლიოთეკა. 1914 წელს ამაღლების სასოფლო საზოგადოებაში ცხოვრობდა 4501 ადამიანი. 

საბჭოთა პერიოდში ეწოდა განახლება. განვითარებული იყო მეჩაიეობა, მესიმინდეობა, მეცხოველეობა. მოქმედებდა მუზეუმი. 2010 წლის 16 ნოემბერს დაუბრუნდა ძველი სახელწოდება.

## ეკლესიები
სოფელში იდგა ეკლესია, რომლის ადგილას ამჟამად არის საფლავები. შემორჩენილია ძველი ეკლესიის ფრაგმენტები და საფლავის ქვები. ერთ-ერთ ფრაგმენტზე გამოსახულია ორნამენტი და ჯვარი. ასევეა ქვის ფრაგმენტი, რომელზეც დასხმულია ცემენტი და ნახევრად ფარავს ქვაზე გამოსახულ ორნამენტს.

სოფლის ცენტრში ასევე იდგა ძველი ეკლესია. შემორჩენილია ძველი ეკლესიის ქვები. ამ ქვების ნაწილით აუშენებიათ სკოლა, რომელიც შემდეგ დაანგრიეს. იქვე არის შენობა, რომელიც ასევე აუშენებიათ ამ ეკლესიის ქვებით. ამჟამად დარჩენილია ძველი ქვით ნაშენი შენობის ერთი გვერდი და უკანა მხარე, სადაც ორ ადგილას იკითხება ქვის ჩუქურთმებიანი ფრაგმენტები. ასევე ამ ძველი ეკლესიის ქვები გამოუყენებიათ საავადმყოფოს მშენებლობაზე.

## დემოგრაფია
2014 წლის აღწერის მონაცემებით სოფელში ცხოვრობს 598 ადამიანი.

## ცნობილი ადამიანები
სოფელში დაიბადნენ:
*სილიბისტრო ჯიბლაძე (1859) — პოლიტიკოსი, საქართველოს დამფუძნებელი კრების წევრი;
*არჩილ დოლიძე (1870) — რევოლუციონერი, ბოლშევიკი;
*ნიკოლოზ დოლიძე (1872) — რევოლუციონერი;
*ანდრო დოლიძე (1878) — ბოლშევიკი, საბჭოთა პარტიული მოღვაწე;
*სიმონა დოლიძე (1885) — ფირალი, სოფელშივე დგას მისი ძეგლი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
სამება (ჩოხატაურის მუნიციპალიტეტი)

**სამება** — სოფელი საქართველოში, გურიის მხარის ჩოხატაურის მუნიციპალიტეტში, ამაღლების თემში (სოფლები: ამაღლება, სამება). მდებარეობს მდინარე სუფსის ხეობაში, მის მარჯვნივ, გურიის ქედის სამხრეთ ფერდობზე, ზღვის დონიდან 220 მ., ჩოხატაურიდან 8 კმ., საჯავახოდან (რკინიგზის უახლოესი სადგური) 26 კმ. სოფლის უმაღლესი წერტილია მთა სამება (522 მ). სოფელში არის საჯარო სკოლა.

## ისტორია
სოფლის სასაფლაოზე იდგა სამების სახელობის ეკლესია, რომელიც წყაროებში 1871 წლიდან იხსენიება. ტაძარი 1920-იან წლებში დაანგრიეს. სასაფლაოზე დაკრძალულია იუნკერი მაკარ ბურჭულაძე. მის საფლავზე აღმართულია მემორიალური დაფა და ობელისკი. საბჭოთა პერიოდში განვითარებული იყო მეჩაიეობა, მოქმედებდა წვრილი საკედლე ბლოკების საამქრო, სკოლა, საბავშვო ბაღი, კულტურის სახლი, საავადმყოფო. ძველი ტაძრის ადგილზე აგებულია ახალი ჯვარ-გუმბათოვანი ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 475 ადამიანი.

## ცნობილი ადამიანები
სოფელში დაიბადა მწერალი და დრამატურგი სულიკო ჟღენტი, ასევე მხატვარი და ილუსტრატორი რომან მახარაძე. წარმოშობით სამებიდანაა საოპერო მომღერალი პაატა ბურჭულაძე.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ცხოვრების სიმულატორი თამაშები

**ცხოვრების სიმულატორი თამაშები*** (ან **ხელოვნური ცხოვრების თამაშები**)* — სიმულატორი თამაში, რომელშიც მოთამაშე აკონტროლებს ერთს ან მეტ ხელოვნორ სიცოცხლის ფორმას. ცხოვრების სიმულატორი თამაში შეიძლება განსაზღვრავდეს ინდივიდუალთა შორის ურთიერთოას (ყველაზე ცნობილი ამგვარი თამაშებია „*The Sims“*, „*The Sims 2*“ და „*The Sims 3*“) ან ეკოსისტემის სიმულაცია. ან ელექტრონული ცხოველები) ამ თამაშებში მთავარი აქცენტია გადატანილი მოთამაშესა და რამდენიმე მცირე სიცოცხლის ფორმასთან ურთიერთობაზე. თამაშების ამ რიგიდან აღსანიშნავია „*Tamagotchi*“,  „*Petz*“ , „*Viva Piñata*“ და „*Nintendogs*“.
* სოციალური სიმულატორი თავის სათამაშო გარემოს აფუძვნებენ თამაშის გმირებს შორის სოციალურ ურთიერთობაზე.

## სქოლიო 
კატეგორია:კომპიუტერული თამაშების ჟანრები
კატეგორია:ვიდეო თამაშის ტერმინოლოგია
კატეგორია:ცხოვრების სიმულატორის თამაშები
იულიუს რობერტ ფონ მაიერი

**იულიუს რობერტ ფონ მაიერი** (; დ. 25 ნოემბერი, 1814, ჰელბორნი — გ. 20 მარტი, 1878) — გერმანელი ექიმი და ფიზიკოსი.

## ბიოგრაფია 
რობერტ მაიერი დაიბადა 1814 წელს გერმანიის ქალაქ ჰელბორნში, აფთიაქარის ოჯახში.რობერტის მამა თავისუფალ დროს ფიზიკასა და ქიმიას ეუფლებოდა. მან რობერტსაც შეაყვარა ბავშვობიდანვე ეს დარგები.

რობერტ მაიერმა პირველდაწყებითი განათლება მიიღო მშობლიურ ქალაქში, შემდეგ დედის დაჟინებით მას დაამთავრებინეს სასულიერო სემინარია. მიუხედავად ამისა, რობერტმა მაინც მეცნიერების შესწავლის სურვილი განაცხადა და 1832 წელს შევიდა ტიუბინგენის უნივერსიტეტის სამედიცინო ფაკულტეტზე. მაიერის სტუდენტობისას ამ უნივერსიტეტში ფიზიკის კათედრა არ ფუნქციონირებდა დაა ამიტომ მან სტუდენტობის პერიოდში კარგად მხოლოდ ქიმია შეისწავლა. რობერტმა დაამთავრა უნივერსიტეტი და მიიღო მედიცინის მეცნიერებათა დოქტორის ხარისხი. 1838–1840 წლებში მაიერი კვალიფიკაციის ამაღლების მიზნით ერთხანს ჰააგაში მუშაობდა, შემდეგპარიზში გაემგზავრა და მხოლოდ მედიცინაში ოსტატდებოდა. 1840 წელს გემის ექიმად მოერწყო და კუნძულ იავაზე გაემგზავრა. ეს მოგზაურობა დაედო საფუძვლად მაიერის დიდ ფიზიკოსად ჩამოყალიბებას.

რობერტ მაიერმა მოხუცი შტურმანისაგან შეიტყო, რომ ძლიერი ქარიშხლის შემდეგ ზღვის წყალი უფრო თბილია, ვიდრე ქარიშხლის დაწყებამდე.ამ ცნობის მიღების შემდეგ მან მოსვენება დაკარგა, დღედაღამ ან კითხულობდა ან ამ საქმეზე ფიქრობდა.

აღნიშნული მოგზაურობისას ტროპიკებიდან ახლოს მდებარე გემზე გაჩნდა ფილტვების დაავადების ეპიდემია. მაიერს რამდენიმე მოგზაურის სისხლი უნდა გამოეშვა. ამ მიზნით ჩვეულებრივ მეორეხარისხოვანი ვენები იხსნება. ვენების გახსნისას გამოსული სისხლი იმდენად ღია და მკვეთრი ფერისა იყო, რომ მაიერი დაეჭვდა, რომ არტერიის სისხლი ხომ არ გამოვუშვიო. მაგრამ ორი თვის შემდეგ იავაზე დაბრუნებისას იგი იძულებული იყო ამავე მეზღვაურისთვის კიდევ ერთხელ აეღო სისხლი და მისი განცვიფრებას საზღვარი არ ჰქონდა, როცა მეზღვაურის სისხლი ჩვეულებრივი ფერისა იყო. ამ საკითხზე ფიქრის შემდეგ მაიერმა დაადგინა, რომ ცხელ სარტყელში სხეულის ნორმალური ტემპერატურისას ორგანიზმში უნდა დაიჟანგოს უფრო ნაკლები საკვები პროდუქტი, ვიდრე ცივ ქვეყნებში, ამის შემდეგ მაიერმა დაადგინა, რომ ორგანიზმის მიერ მუშაობის შესრულების დროს მასში დახარჯული პროდუქტების რაოდენობა პროპორციულია შესრულების მუშაობისა. 1840 წელს მაიერი წერდა: „მე ვასკვნი რომ სითბო და მუშაობა ერთი და იმავე გზით შეიძლება მივიღოთ, სახელდობრ ქიმიური რეაქციის ხარჯზე, ე. ი. შეიძლება სითბო და მექანიკური მუშაობა ერთიმეორედ გარდაიქმნას“.
ეს დასკვნა იყო პირველი ნაბიჯი ენერგიის მუდმივობისა და გარდაქმნის კანონის ჩამოყალიბებისაკენ.

1845 წელს მაიერმა დაწერა კაპიტალური შრომა „ორგანული მოძრაობა ნივთიერების ცვლასთან კავშირში“, შემდეგ კი „შენიშვნები მექანიკური ეკვივალენტის შესახებ“.

1867 წელს მაიერის შრომები მთლიანად გამოიცა და საყოველთაო აღიარება მოიპოვა.

რობერტ მაიერი გარდაიცვალა 1878 წელს. მას მე–20 საუკუნეში ქ. შტუტგარტში ძეგლი დაუდგეს.

## ლიტერატურა
* პარკაძე ვ., პარკაძე მ., „რობერტ მაიერი“ ː კრ. „ფიზიკოსების შესახებ“, ტ. IV, თბ., 1980, გვ. 118-123

## სქოლიო
კატეგორია:გერმანელი მედიკოსები
კატეგორია:გერმანელი ქიმიკოსები
კატეგორია:დაბადებული 1814
კატეგორია:გარდაცვლილი 1878
Maxis

**EA Maxis** — ამერიკული კომპანია, Electronic Arts-ის ფილიალი დაფუძნებული 1997 წელს, როგორც ვიდეო თამაშების დამოუკიდებელი გამავრცელებელი. Maxis არის სერიის *The Sims*-ს შემქმნელი. მისი თამაშების უმრავლესობა ცხოვრების სიმულატორი თამაშების ჟანრისაა.

## რესურსები ინტერნეტში
* 
* Maxis at MobyGames
* 

## სქოლიო
კატეგორია:აშშ-ის კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
შუა ამაღლება

**შუა ამაღლება**, ყოფ. *შუა განახლება* — სოფელი საქართველოში, გურიის მხარის ჩოხატაურის მუნიციპალიტეტში. თემის ცენტრი (სოფელი შუა ამაღლება). მდებარეობს გურიის ქედის სამხრეთით, მდინარე სუფსის ხეობაში, ზღვის დონიდან 140 მ, ჩოხატაურიდან 4 კმ., საჯავახოდან (რკინიგზის უახლოესი სადგური) 24 კმ. სოფელში არის საჯარო სკოლა და საბავშვო ბაღი, დგას ჯვართამაღლების სახელობის ეკლესია. სოფელში ამზადებენ ქვის კეცებს. სოფლის ცენტრში დგას ეკლესია და სიმონა დოლიძის ძეგლი.

## ისტორია
სოფელი შუა ამაღლება შედიოდა ამაღლების სასოფლო საზოგადოებაში სოფლებთან ამაღლებასთან, ზემო და ქვემო ამაღლებასთან ერთად. საბჭოთა პერიოდში ჩამოყალიბდა ცალკე სასოფლო საბჭოდ და ეწოდა შუა განახლება. 1954—1986 წლებში შუა განახლების სასოფლო საბჭოში შედიოდა სოფელი გოგოლესუბანი. 2012 წელს ეწოდა კვლავ ძველი სახელი.

## ისტორიული ძეგლები
სოფლის ტერიტორიაზე შემორჩენილია დასავლეთ საქართველოსთვის ტრადიციული ოდები.

### უდაბნოს მონასტერი
სოფლის ჩრდილოეთით, ბურნათის მთაზე, მდებარეობს უდაბნოს მონასტერი. სამონასტრო კომპლექსი მოიცავს ორ ეკლესიას და კლდეში ნაკვეთ სენაკებს ბერთათვის. მონასტრის ერთი ეკლესია კლდეშია გამოკვეთილი. არქიტექტურული მონაცემებით ის VI საუკუნის მეორე ნახევარს მიეკუთვნება.

### აბანოები
1910-იან წლებში სოფელში, თავად ერისთავის მამულში, აღმოჩნდა სამკურნალო მინერალური წყალი. 1950-80-იან წლებში მინერალურ წყალზე მოქმედებდა აბანოები, რომლებიც გამოიყენებოდა რევმატული, სახსრების, კანის, ოსტეოქონდროზის სამკურნალოდ.

## მოსახლეობა
## ცნობილი ადამიანები
სოფელში დაიბადნენ:
*მიხეილ ჯიბუტი (დ. 1954) — ეკონომისტი, საქართველოს პარლამენტის ორი მოწვევის წევრი

## გალერეა

Udabno Monastery, Guria, New Church.jpg|უდაბნოს მონასტერი
Mineral Water, Shua Amaghleba.jpg|მინერალური წყალი
Mineral Water, Shua Amaghleba2.jpg|მინერალური წყლის აბანო
Simona Dolidze Statue.jpg|სიმონა დოლიძის ძეგლი

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
იაპონიის ფონდი

, გერმანია]]
**იაპონიის ფონდი** ( *Kokusai Kōryū Kikin*) არის იაპონური კულტურის ინსტიტუტი, რომლის მიზანია იაპონური ენის, ხელოვნების და საერთოდ კულტურის პოპულარიზება და გავრცელება. იაპონიის ფონდი არის ისეთი საერთაშორისო საზოგადოებრივი ორგანიზაციების ანალოგი როგორიციაა ბრიტანული სკოლა, გოეთეს ინსტიტუტი, ალექსანდრე დიუმას სახელობის ფრანგული კულტურის ცენტრი დ ა.შ..

ინსტიტუტი დაარსდა 1972 წელს, ხოლო 2003 წლის 1 ოქტომბერს კი იაპონიის საგარეო საქმეთა სამინისტროს დაუქვემდებარდა იგი და ამით იაპონიის საგარეო კულტურულ პოლიტიკას დაუკავშირდა. იაპონური კულტურის გავრცელების მიზნით ამ ინსტიტუტის ხელშეწყობით სხვადასხვა ქვეყნებში იხსნება იაპონური ენისა და კულტურის გამავრცელებელი ახალი კულტურული ცენტრები, ტარდება ღონისძიებები, ეწყობა იაპონური ენის შემსწავლელი კურსები, მიმდინარეობს სტუდენტთა გაცვლა. იაპონიის ფონდი ატარებს JLPT-ს  სახელით ცნობილ და საერთაშორისო მასშტაბით ერთ-ერთ ყველაზე გავრცელებულ გამოცდას.

იაპონიის ფონდს 21 ფილიალი აქვს გახსნილი მსოფლიოს 19 სახელმწიფოში. მთავარი შტაბ-ბინა მდებარეობს ქალაქ ტოკიოში. ქალაქ კიოტოშიც ფუნქციონირებს ინსტიტუტის ბიურო.

## იხილეთ აგრეთვე 
* იაპონოლოგია
* იაპონური კანჯის კომპეტენციათა ტესტი
* იაპონური ენის უნარ-ჩვევათა ტესტი (JLPT)
* იაპონური ენა (T.JL)
* იაპონური საქმიანი კომუნიკაციის უნარ-ჩვევათა ტექსტი
* აზიისა და აფრიკის ინსტიტუტი

## რესურსები ინტერნეტში 
* **იაპონიის ფონდის ოფიციალური საიტი**

კატეგორია:იაპონიის ორგანიზაციები
კატეგორია:იაპონური ენა
The Sims

***The Sims*** — სტრატეგიული სიმულატორი, შექმნილი პერსონალური კომპიუტერისთვის მაქსისის და გავრცელებული Electronic Art-ის მიერ. იგი შექმნილია უილ რატის მიერ, რომელმაც შექმნა *SimCity*. *The Sims* არის ვირტუალური პერსონაჟების (*სიმების*) ყოველდღიური ცხოვრების სიმულაცია.

*The Sims* პირველად გამოვიდა 2000 წლის 4 თებერვალს. 2002 წლის 22 მარტისთვის *The Sims*-ის 6.3 მილიონი ასლი გაიყიდა, რის გამოც *The Sims* ითვლება მსოფლიოში ყველაზე მასიურად გაყიდულ თამაშად.

## რესურსები ინტერნეტში
* 
* 
* 
* 

## სქოლიო 
კატეგორია:თამაშები
კატეგორია:2002 წლის ვიდეო თამაშები
კატეგორია:The Sims
თეთრი ბაფთა

***თეთრი ბაფთა*** () — 2009 წლის ავსტრია/გერმანია/საფრანგეთის ერთობლივი მხატვრული ფილმი. სცენარის ავტორი და რეჟისორია მიხაელ ჰანეკე. ჰანეკეს თანახმად, ეს ფილმი არის „ნებისმიერ სახის ტერორიზმის საფუძვლებზე, იყოს ეს პოლიტიკური თუ რელიგიური“. ფილმის პრემიერა გაიმართა 2009 წლის მაისში კანის კინოფესტივალზე და ოქროს პალმის რტო მიიღო.

## სიუჟეტი
მოქმედება ვითარდება ჩრდილოეთ გერმანიის ერთ-ერთ პროტესტანტულ სოფელში პირველი მსოფლიო ომის დაწყების წინ, 1913-1914 წლებში. სოფელში მომხდარ გამოუცნობ დანაშაულებების გამოძიებაში ჩართულნი არიან საეკლესიო გუნდის ბავშვები, ბარონი, მმართველი, პასტორი, ექიმი, ბებიაქალი, მასწავლებელი, მაგრამ არავინ იცის, რა ხდება. იდუმალებით მოცული მოვლენები კი მეორდება.

## რესურსები ინტერნეტში 
* 
* 
* 
* 
* 

## სქოლიო 
კატეგორია:ავსტრიული ფილმები
კატეგორია:გერმანული ფილმები
კატეგორია:გერმანულენოვანი ფილმები
კატეგორია:შავ-თეთრი ფილმები
კატეგორია:მიხაელ ჰანეკეს ფილმები
კატეგორია:ოქროს პალმის რტოს მფლობელი ფილმები
კატეგორია:2009 წლის ფილმები
1979 წლის ნებუორთის ფესტივალი

1979 წელის აგვისტოში ინგლისის სოფელ ნებუორთში დაიწყო ნებუორთის ფესტივალი. ამ ფესტივალზე პირველი საპატიო სტუმრის სტატუსით გამოვიდა გამოვიდა ლედ ზეპელინი.

ეს იყო ჯგუფის პირველი სრულყოფილი გამოსვლა 1977 წლის შემდეგ, მას შემდეგ რაც რობერტ პლანტს შვილი დაეღუპა. ამ ფესტივალს მთლიანობაში 120.000 ადამიანი ესწრებოდა. ლედ ზეპელინის გამოსვლა ნებვორთიის ფესტივალზე შევიდა ჯგუფის DVD კრებულში Led Zeppelin DVD.

## სეტლისტი
ლედ ზეპელინმა ფესტივალზე შეასრულა თითქმის ყველა ცნობილი სიმღერა. ჯგუფმა აგრეთვე შეასრულა სიმღერები ახალ ალბომ *In Through the Out Door*-დან. ესენია :Hot Dog და In the Evening.

#The Song Remains the Same (პეიჯი, პლანტი)
#Celebration Day (ჯოუნსი, პეიჯი, პლანტი)
#Black Dog (ჯოუნსი, პეიჯი, პლანტი)
#Nobody's Fault but Mine (პეიჯი, პლანტი)
#Over the Hills and Far Away (პეიჯი, პლანტი)
#Misty Mountain Hop (ჯოუნსი, პეიჯი, პლანტი)
#Since I've Been Loving You (ჯოუნსი, პეიჯი, პლანტი)
#No Quarter (ჯოუნსი, პეიჯი, პლანტი,)
#Ten Years Gone (პეიჯი, პლანტი)*
#Hot Dog (პეიჯი, პლანტი)
#The Rain Song (პეიჯი, პლანტი)
#White Summer/Black Mountain Side (პეიჯი)
#Kashmir (ჯონ ბონემი, პეიჯი, პლანტი)
#Trampled Under Foot (ჯოუნსი, პეიჯი, პლანტი)
#Sick Again (პეიჯი, პლანტი)
#Achilles Last Stand (პეიჯი, პლანტი)
#პეიჯის სოლო (პეიჯი)
#In the Evening (ჯოუნსი, პეიჯი, პლანტი)
#Stairway to Heaven (პეიჯი, პლანტი)
#Rock and Roll (ბონემი, ჯოუნსი, პეიჯი, პლანტი)
#Whole Lotta Love (ბონემი, დიქსონი, ჯოუნსი, პეიჯი, პლანტი)
#Heartbreaker (ბონემი, ჯოუნსი, პეიჯი, პლანტი)*
#Communication Breakdown (ბონემი, ჯოუნსი, პეიჯი)**

 შესრულდა 4 აგვისტოს.
 შესრულდა 11 აგვისტოს

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1979 წლის საკონცერტო ტურნეები
კოხნარი

**კოხნარი** — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: კოხნარი, ბურნათი, ნაკადული, წიფნარი). მდებარეობს მდინარე ხევისწყლის ხეობაში, ზღვის დონიდან 140 მ., ჩოხატაურიდან 13 კმ., საჯავახოს რკინიგზის სადგურიდან 16 კმ. სოფელში არის საჯარო სკოლა და საზოგადოებრივი ცენტრი. საბჭოთა პერიოდში განვითარებული იყო მეჩაიეობა, მესიმინდეობა, მევენახეობა. სოფელში დაიბადა ქართველი პოეტი გიორგი სალუქვაძე. სახელწოდება მომდინარეობს კოხიდან, რაც ნიშნავს საკევრე, მაგარ, ცეცხლგამძლე ქვას. სოფლის უბნებია ახალაძნები, გაგუები, გიორგაძნები, გოგიშვილები, კეშელავნები

## ეკლესია
კოხნარის წმ. იოანე ნათლისმცემლის სახელობის ეკლესია განეკუთვნება XVIII–XIX საუკუნებს. აგებული იყო სიპი ქვით და დუღაბით. გადმოცემით, მდინარე ხევისწყალიდან ტაძრამდე იდგა ხალხი და ერთმანეთს აწვდიდნენ ამ ქვებს და ასე აშენებულა ეს ტაძარი კვერცხით და დუღაბით. საეკლესიო მოღვაწეები იყვნენ უშვერიძეები და თევზაძეები. უკანასკნელი მღვდელი იყო სილიბისტრო თევზაძე.

## მოსახლეობა
2014 წლის აღწერის მონაცემებით სოფელში ცხოვრობს 575 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ბრედლი კუპერი

**ბრედლი კუპერი** ( დ. 5 იანვარი, 1975, ფილადელფია) — ამერიკელი კინოს, თეატრისა და ტელე მსახიობი. ის მონაწილეობას იღებდა ცნობილ ამერიკულ სერიალში „ჯაშუში“, სადაც თამაშობდა უილ ტიპინის როლს.

## ფილმოგრაფია 
## რესურსები ინტერნეტში 
*
*

კატეგორია:დაბადებული 5 იანვარი
კატეგორია:დაბადებული 1975
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი ბარიტონები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:გრემის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ნაკადული (ჩოხატაურის მუნიციპალიტეტი)

**ნაკადული** — სოფელი საქართველოში, გურიის მხარის ჩოხატაურის მუნიციპალიტეტში, კოხნარის თემში (სოფლები: ბურნათი, კოხნარი, ნაკადული, წიფნარი). მდებარეობს მდინარე ხევისწყლის ხეობაში, ზღვის დონიდან 280 მ., ჩოხატაურიდან 17 კმ, საჯავახოდან 12 კმ., კოხნარიდან 3 კმ. საბჭოთა პერიოდში განვითარებული იყო მეჩაიეობა.

## დემოგრაფია
2014 წლის აღწერის მონაცემებით სოფელში ცხოვრობს 149 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ბურნათი

**ბურნათი** — სოფელი საქართველოში, გურიის მხარის ჩოხატაურის მუნიციპალიტეტში, კოხნარის თემში (სოფლები: ბურნათი, კოხნარი, ნაკადული, წიფნარი). მდებარეობს მესხეთის ქედის ჩრდილოეთით, მდინარე ხევისწყლის მარცხნივ, ზღვის დონიდან 280 მ., ჩოხატაურიდან 8 კმ., საჯავახოდან 10 კმ., კოხნარიდან 3 კმ. სოფელში გადის საავტომობილო გზა საჯავახო-ჩოხატაური.

## ისტორია
გურიის სამთავროს პერიოდში სოფელი შედიოდა საჯავახოში. რუსეთის იმპერიის პერიოდში შედიოდა ნანეიშვილისეულის სასოფლო საზოგადოებაში. 1870-იან წლებში მისი მოსახლეობა იყო 58 კომლი. სოფელში იდგა პეტრე და პავლე მოციქულების ეკლესია. 1809 წელს სოფელში გაიხსნა ბერძნისწყარო. 1958 წელს სოფელში გაიხსნა ბორის ძნელაძის სახლ-მუზეუმი. საბჭოთა პერიოდში განვითარებული იყო მეჩაიეობა.

## დემოგრაფია
2014 წლის აღწერის მონაცემებით სოფელში ცხოვრობს 271 ადამიანი.

## ცნობილი ადამიანები
*შალვა ძნელაძე (1892-1934) — ფერმწერი, გრაფიკოსი
*გივი ძნელაძე (1927-2002) — პოეტი

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
წიფნარი

**წიფნარი** — სოფელი საქართველოში, გურიის მხარის ჩოხატაურის მუნიციპალიტეტში, კოხნარის თემში (სოფლები: ბურნათი, კოხნარი, ნაკადული, წიფნარი). მდებარეობს მდინარე ხევისწყლის ხეობაში, ზღვის დონიდან 220 მ., ჩოხატაურიდან 9 კმ, საჯავახოდან (რკინიგზის უახლოესი სადგური) 15 კმ. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 281 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ლედ ზეპელინის 1980 წლის ევროპული ტურნე

1980 წელს ლედ ზეპელინმა მოაწყო ევროპული ტურნე. იგი დაიწყო 17 ივნისს და დასრულდა 17 ივლისს, გერმანიაში, სადაც კონცერტების უმეტესი ნაწილი ჩატარდა. ნაწილი კონცერტებისა ასევე ჩატარდა ბრიუსელში, როტერდამში, ციურიხში და ვენაში. ჯგუფს ევროპული ტურნეს შემდეგ დაგეგმილი ჰქონდა ჩრდილო ამერიკული ტურნეს ჩატარება, მაგრამ ეს ვერ მოხერხდა, ჯონ ბონემის გარდაცვალების გამო.

ტურნე გაიხსნა სიმღერით **Train Kept A-Rollin**. რომელიც 1969 წლის შემდეგ ჯგუფს კონცერტებზე არ შეუსრულებია. 1980 წელს, გერმანიის კონცერტის მსვლელობისას, მესამე სიმღერის შესრულებისას ბონემი გადმოვარდა სცენიდან და მოხვდა ჰოსპიტალში. ჯგუფის წევრები ამტკიცებდნენ რომ ბონემმა ბევრი საჭმელი ჭამა და ამიტომ გახდა შეუძლოდ. ევროპული ტურნე დასრულდა 7 ივლისს, ბერლინში.

## სეტლისტი
#Train Kept A-Rollin' (ბრედშოუ, კეი, მენი)
#Nobody's Fault but Mine (პეიჯი, პლანტი)
#Black Dog (ჯოუნსი, პეიჯი, პლანტი)
#In the Evening (ჯოუნსი, პეიჯი, პლანტი)
#The Rain Song (პეიჯი, პლანტი)
#Hot Dog (პეიჯი, პლანტი)
#All My Love (ჯოუნსი, პლანტი)
#Trampled Under Foot (ჯოუნსი, პეიჯი, პლანტი)
#Since I've Been Loving You (ჯოუნსი, პეიჯი, პლანტი)
#Achilles Last Stand (პეიჯი, პლანტი) (არ შესრულდა 7 ივლისს)
#White Summer/Black Mountain Side (პეიჯი)
#Kashmir (ბონემი, პეიჯი, პლანტი)
#Stairway to Heaven (პეიჯი, პლანტი)

ბისზე:
*Rock and Roll (ბონემი, ჯოუნსი, პეიჯი, პლანტი)
*Whole Lotta Love (ბონმე, დიქსონი, ჯოუნსი, პეიჯი, პლანტი)
***შესრულდა 17 ,20 ,26 & 30 ივნისს და 2, 5 & 7 ივლისს .*
*Heartbreaker (ბონემი, ჯოუნსი, პეიჯი, პლანტი)
*** შესრულდა 17,21 & 29 ივნისს.*
*Communication Breakdown (ბონემი, ჯოუნსი, პეიჯი)
***შესრულდა 18,23 & 24 ივნისს და 3 ივლისს.*
*Money (ჰუკერი)
***შესრულდა 30 ივნისს. (ბას გიტარაზე უკრავდა ფილფი კარსონი.)*

## ტურნეს გრაფიკი
*17/06/1980  Westfalenhalle - დორტმუნდი, გერმანია
*18/06/1980  Sportshalle - კიოლნი, გერმანია
*20/06/1980  Vorst Nationaal - ბრიუსელი, ბელგია
*21/06/1980  Ahoy - როტერდამი, ნიდერლანდები
*23/06/1980  Stadthalle - ბრემენი, გერმანია
*24/06/1980  Messehalle - ჰანოვერი, გერმანია
*26/06/1980  Stadthalle - ვენა, ავსტრია
*27/06/1980  Messezentrum Halle - ნიურნბერგი, გერმანია
*29/06/1980  Hallenstadion - ციურიხი, შვეიცარია
*30/06/1980  Festhalle - მაინის ფრანკფურტი, გერმანია
*02/07/1980  Eisstadion - მანჰაიმი, გერმანია
*03/07/1980  Eisstadion - მანჰაიმი, გერმანია
*05/07/1980  Olympiahalle - მიუნხენი, გერმანია
*07/07/1980  Eissporthalle - ბერლინი, გერმანია

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1980 წლის საკონცერტო ტურნეები
საჭამიასერი

**საჭამიასერი**, *სერი* (ყოფ. *საკურთხეველი*) — თემი ჩოხატაურის მუნიციპალიტეტში, მოიცავს სოფლებს: ქვემო ხეთი (თემის ცენტრი), კალაგონი, მამულარი, ჩომეთი. მდებარეობს მდინარე ხევისწყლის მარცხნივ, ზღვის დონიდან 360 მ. 

## ისტორია
შეიქმნა 1920 წელს, როდესაც გამოეყო ზემო ხეთის თემს. საბჭოთა პერიოდში საჭამიასერის სასოფლო საბჭოში განვითარებული იყო მევენახეობა, სოფელ ქვემო ხეთში კი მოქმედებდა ღვინის ქარხანა. სოფელში არის საჯარო სკოლა.

## მოსახლეობა
## სქოლიო
კატეგორია:ჩოხატაურის მუნიციპალიტეტი
კატეგორია:გურიის თემები
კალაგონი

**კალაგონი** — სოფელი საქართველოში, გურიის მხარის ჩოხატაურის მუნიციპალიტეტში, საჭამიასერის თემში (სოფლები: კალაგონი, მამულარი, ქვემო ხეთი, ჩომეთი). მდებარეობს მდინარე ხევისწყლის მარჯვნივ, ზღვის დონიდან 360 მ. საჭამიასერიდან 1 კმ.

## ისტორია
კალაგონის სახევისთავოს მდინარე ხევისწყლის მთელი ხეობა ეკავა. შემდგომ მას საჯავახოს ქვეყანა ეწოდებოდა. კალაგონი სვანური სიტყვაა და სახევისთაოს პატრონები სვანები იყვნენ. 

## ნაეკლესიარი
სოფელში იდგა წმინდა კვირიკესა და ივლიტას ეკლესია.

ეკლესია მდებარეობდა სასაფლაოზე. იყო შვერილაბსიდიანი. ნაგები იყო ფლეთილი ქვებით კირის დუღაბის ხსნარზე. შემორჩენილი კედლის მაქსიმალური სიმაღლე 1.75 მ-ია კედლის სისქე 65 სმ-ია. კედლის საპირე ქვები ჩამოცვენილია. შერჩენილი საპირე ქვა ჩრდილოეთ ფასადზე იკითხება. დასავლეთით შესასვლელთან მინაშენი იკითხება. ინტერიერი მიწით არის სავსე. ეკლესია დაანგრიეს XX საუკუნის 20-იან წლებში.

## დემოგრაფია
2014 წლის აღწერის მონაცემებით სოფელში ცხოვრობს 33 ადამიანი.

## ცნობილი ადამიანები
სოფელში დაიბადნენ:
*რაჟდენ ხუნდაძე — ლოტბარი
*სილოვან ხუნდაძე — ლიტერატორი, პუბლიცისტი
*ტროფიმე ხუნდაძე — ისტორიკოსი
*სიმონ ხუნდაძე — ლიტერატურათმცოდნე

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
გოგოლესუბანი

**გოგოლესუბანი** — სოფელი საქართველოში, გურიის მხარის ჩოხატაურის მუნიციპალიტეტში (ადმინისტრაციული ერთეული გოგოლესუბანი). 

მდებარეობს მდინარე სუფსის მარჯვნივ, ტერასულ ვაკე-დაბლობზე, ზღვის დონიდან 140 მ., ჩოხატაურიდან 2,5 კმ, საჯავახოს რკინიგზის სადგურიდან 21 კმ. სოფელში არის საბავშვო ბაღი, საჯარო სკოლა.

## ისტორია
სოფლის ძველი სახელწოდებაა ქვემო ფარცხმა და შედიოდა ფარცხმის სასოფლო საზოგადოებაში. 1908 წელს ეწოდებოდა გოგოლესუბანი, თუმცა ამ სახელით იხსენიებოდა უკვე 1898 წელს. 1930-იან წლებში ჩამოყალიბდა ცალკე სასოფლო საბჭოდ. 1954-1986 წლებში ეკუთვნოდა შუაგანახლების სასოფლო საბჭოს.

## გოგოლესუბნის განძი
სოფელში, მდინარე სუფსის მარჯვენა ნაპირზე აღმოჩენილია გვიანდელი ბრინჯაოს ხანის (ძვ. წ. XII-XI სს.) სპილენძის ნივთების განძი. ნაპოვნი მასალა ადგილობრივი წარმოების პროდუქცია უნდა იყოს.

## დემოგრაფია
2014 წლის აღწერის მონაცემებით სოფელში ცხოვრობს 858 ადამიანი.

## ცნობილი ადამიანები
* ნიკოლოზ ბერძენიშვილი (1895-1965) — ისტორიკოსი
* მარიამ სიხარულიძე (1907-??) — აგრონომი
* ქსენია სიხარულიძე (1909-1976) — ფოლკლორისტი
* დერმიშა გოგოლაძე (1924-2002) ― ისტორიკოსი
* ვაჟა გოგოლაძე (1927-2006) ― ლოტბარი
* იური სიხარულიძე (1927-2022) — ისტორიკოსი

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
შუა ფარცხმა

**შუა ფარცხმა** — სოფელი საქართველოში, გურიის მხარის ჩოხატაურის მუნიციპალიტეტში, ფარცხმის თემში (სოფლები: ზემო ფარცხმა, შუა ფარცხმა). მდებარეობს გურიის ქედის სამხრეთით, მდინარე სუფსის ხეობაში, ზღვის დონიდან 260 მ. ჩოხატაურიდან 1 კმ, საჯავახოდან (რკინიგზის უახლოესი სადგური) 21 კმ. სოფელში არის საჯარო სკოლა. სოფლის ცენტრში დგას ძველი ცაცხვი, სადაც იმართებოდა პოლიტიკური შეკრებები 1905 წლის რევოლუციის დროს.

## დემოგრაფია
2014 წლის აღწერის მონაცემებით სოფელში ცხოვრობს 653 ადამიანი.

## ცნობილი ადამიანები
*ნამეტია ბერძენიშვილი (1891) — ემიგრანტი
*ნოე მეგრელიშვილი (1898) — თერაპევტი

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ზემო ფარცხმა

**ზემო ფარცხმა** — სოფელი საქართველოში, ჩოხატაურის მუნიციპალიტეტში (გურიის მხარე), ფარცხმის ადმინისტრაციული ერთეულის ცენტრი (სოფლები: ზემო ფარცხმა, შუა ფარცხმა).

მდებარეობს გურიის ქედის სამხრეთ კალთაზე, მდინარე სუფსის ხეობაში, ზღვის დონიდან 200 მ-ზე, ჩოხატაურიდან 3 კმ-ის და საჯავახოს რკინიგზის სადგურიდან 16 კმ-ის დაშორებით. სოფლის ტერიტორიაზე აღმოჩენილია ადრეანტიკური სამაროვანი.

## დემოგრაფია
2014 წლის აღწერის მონაცემებით სოფელში ცხოვრობს 720 ადამიანი. სოფელში გავრცელებული გვარებია ჩხიკვაძე და ცინცაძე, შედარებით ნაკლებად ძნელაძე და ელიეშვილი.

## ლიტერატურა
* ვაშაკიძე ნ., ზემოფარცხმის სამაროვანი, „სამხრეთ-დასავლეთ საქართველოს ძეგლები“, XIII. თბ., 1985. — გვ. 23-116. 
## სქოლიო
კატეგორია:ჩოხატაურის მუნიციპალიტეტის სოფლები
ფარცხმა

**ფარცხმა** — ადმინისტრაციული ერთეული ჩოხატაურის მუნიციპალიტეტში. მოიცავს სოფლებს ზემო ფარცხმა და შუა ფარცხმა.

## ისტორია
XIX საუკუნეში ფარცხმა წარმოადგენდა სასოფლო საზოგადოებას, რომელიც მოიცავდა სოფლებს ზემო ფარცხმა, შუა ფარცხმა და ქვემო ფარცხმას (ახლანდ. გოგოლესუბანი). 1898 წელს ფარცხმაში გაიხსნა ბიბლიოთეკა. 1902 წელს ფარცხმის სასოფლო საზოგადოებაში ცხოვრობდა 2349 ადამიანი. 1908 წელს ქვემო ფარცხმას ეწოდა გოგოლესუბანი. 1930 წელს ფარცხმის საზოგადოება დაიყო გოგოლესუბნის, ფარცხმის და ჩოხატაურის სასოფლო საბჭოებად.

## მოსახლეობა
## ცნობილი ადამიანები
*სერგო მეგრელიშვილი (დ. 1884, ფარცხმა) — რევოლუციონერი
*ნამეტია ბერძენიშვილი (დ. 1891, შუა ფარცხმა) — ემიგრანტი
*ნიკოლოზ ბერძენიშვილი (დ. 1895, ქვემო ფარცხმა) — ისტორიკოსი
*ნოე მეგრელიშვილი (დ. 1898, შუა ფარცხმა) — თერაპევტი
*გაბრიელ მეგრელიშვილი (დ. 1906, ზემო ფარცხმა) — ეკონომისტი
*მარიამ სიხარულიძე (დ. 1907, ქვემო ფარცხმა) — აგრონომი
*ქსენია სიხარულიძე (დ. 1909, გოგოლესუბანი) — ფოლკლორისტი
*იური სიხარულიძე (დ. 1927, გოგოლესუბანი) — ისტორიკოსი

## იხილეთ აგრეთვე
*გოგოლესუბნის განძი

## ლიტერატურა
## სქოლიო
კატეგორია:ჩოხატაურის მუნიციპალიტეტის ისტორიული სოფლები
მამულარი

**მამულაური** — სოფელი საქართველოში, გურიის მხარის ჩოხატაურის მუნიციპალიტეტში, საჭამიასერის თემში (სოფლები: კალაგონი, მამულარი, ქვემო ხეთი, ჩომეთი). მდებარეობს მდინარე ხევისწყლის ხეობაში, ზღვის დონიდან 420 მ., ჩოხატაურიდან 15 კმ., საჯავახოს რკინიგზის სადგურიდან 14 კმ., ქვემო ხეთიდან 2 კმ. სოფელში შემორჩენილია მამულარის ეკლესიის ნანგრევი. სოფელში დაიბადა მომღერალი შერმადინ ჭკუასელი.

## სახელწოდება
სოფლის ძველი სახელწოდებაა აბუთვანი. ამ სახელით არის მოხსენიებული 1910 წლის „კავკასიის კალენდარში“. სახელწოდება მამულარი აღნიშნავს ვაზით გაშენებულ ადგილს, მაღლარს.

## ისტორია
სოფელი შედიოდა ზემო ხეთის სასოფლო საზოგადოებაში. საბჭოთა პერიოდში მოქმედებდა საჭამიასერის მევენახეობის საბჭოთა მეურნეობა.

## დემოგრაფია
2014 წლის აღწერის მონაცემებით სოფელში ცხოვრობს 126 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
მუხათგვერდის ძმათა სასაფლაო

thumb|250px|მუხათგვერდის ძმათა სასაფლაო, გამარჯვებული პროექტის ვიზუალიზაცია
**მუხათგვერდის ძმათა სასაფლაო** — საქართველოში 2008 წლის აგვისტოში რუსეთის ფედერაციის სამხედრო აგრესიის წინააღმდეგ ბრძოლაში დაღუპულ მეომართა ძმათა სასაფლაო მუხათგვერდში, თბილისი. სასაფლაო შეიქმნა საქართველოს მთავრობის ინიციატივით, რომელიც ამავდროულად ტერიტორიული მთლიანობისთვის დაღუპულ გმირთა მემორიალიცაა. მთავრობის შესაბამისი დადგენილების საფუძველზე, საქართველოს კულტურის, ძეგლთა დაცვისა და სპორტის სამინისტრომ და საქართველოს თავდაცვის სამინისტრომ 2009 წლის 21 იანვარს გამოაცხადეს კონკურსი ძმათა სასაფლაოს მოწყობის კონცეფციისა და საფლავის ტიპური ფორმის პროექტზე., რომელშიც გამარჯვებული 25 თებერვალს გამოვლინდა, გაიმარჯვა არქიტექტორების მამა-შვილი ხმალაძეების პროექტმა. კონკურსში მონაწილეობის სურვილი თავიდან 38 პირმა გამოთქვა, ნამუშევარი კი მხოლოდ 24-მა კონკურსანტმა წარმოადგინა.

thumb|250px|მემორიალის გახსნა, 2009.
thumb|250px|ტერიტორიული ადგილმდებარეობა, 2009.

სასაფლაო მემორიალით გაიხსნა 2009 წლის 26 მაისს, საქართველოს დამოუკიდებლობის დღის აღსანიშნავად. ცერემონიალს საქართველოს პრეზიდენტ მიხეილ სააკაშვილთან ერთად ესწრებოდნენ თავდაცვის სამინისტროსა და შეიარაღებული ძალების მაღალჩინოსნები, ასევე რუსეთ-საქართველოს ომის დროს დაღუპული ჯარისკაცების მშობლები და ახლობლები.

2010 წლის 4 აგვისტოს სასაფლაოს მიმდებარედ გაიხსნა აგვისტოს ომის მსხვერპლთა სახელზე აგებული ეკლესია.

## არქიტექტურა 
სასაფლაოს ტერიტორია გეგმაში წაგრძელებულ მართკუთხა ტრაპეციას წარმოადგენს, რომელიც პროექტით ჯვრის სახით, ოთხ ნაწილად იყოფა ქვაფენილი ბილიკებით. საფლავებს, მხოლოდ ერთი მეოთხედი უკავიათ, ტერიტორიის დანარჩენი კი გაზონია. ცენტრში, წრიულ ფორმაში მარადიული ცეცხლია, რომელსაც ოთხი მხრიდან ხუთჯვრიანი კომპოზიციის, წრიული ვარჯის მქონე ხეები იცავენ. ტერიტორია გრძელი მხარებიდან შემოსაზღვრულია კვიპაროზების ხეივანით, ერთი ბოლო გახსნილი, ხოლო მერე ბოლოში (ტრაპეციის სწორ გვერდთან) მოთავსებულია უშუალოდ მემორიალი, ბრუტალური სამკუთხა პრიზმის სახით, რომელიც შუაზეა გაყოფილი ქართული ტაძრის სილუეტით და დგას მწვანე კვარცხლბეკზე. მემორიალთან აღმართულია 3 შტანდარტი სახელმწიფო დროშით ზედ. ტიპური საფლავები თეთრი ბეტონის კვადრების სიბრტყეში, გაზონის სწორკუთხედებათაა ჩაჭრილი. საფლავთა შავ ლაბრადორის ქვებს, თავზე მემორიალის ფორმის თეთრი ბეტონის ქუდები ადევთ, წმინდა ნინოს ჯვრის ფორმის ჭრილებით.

## ლიტერატურა 
*

## რესურსები ინტერნეტში 
*
*

## სქოლიო 
კატეგორია:ძმათა სასაფლაოები
კატეგორია:თბილისის სასაფლაოები
თხილაგანი

**თხილაგანი**, *თხილოვანი* — სოფელი საქართველოში, გურიის მხარის ჩოხატაურის მუნიციპალიტეტში, ზემო ხეთის თემში. მდებარეობს მდინარე ხევისწყლის ხეობაში, ზღვის დონიდან 400 მ., ჩოხატაურიდან 23 კმ., საჯავახოდან 21 კმ., განთიადიდან 3 კმ. საბჭოთა პერიოდში გავრცელებული იყო მევენახეობა. სოფელში დაიბადა თეატრის მხატვარი დიმიტრი თავაძე. სოფელში შემორჩენილია წმინდა გიორგის ნაეკლესიარი.

## დემოგრაფია
2014 წლის აღწერის მონაცემებით სოფელში ცხოვრობს 38 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ჩომეთი

**ჩომეთი** — სოფელი საქართველოში, გურიის მხარის ჩოხატაურის მუნიციპალიტეტში, საჭამიასერის თემში (სოფლები: კალაგონი, მამულარი, ქვემო ხეთი, ჩომეთი). მდებარეობს მდინარე ხევისწყლის ხეობაში, ზღვის დონიდან 280 მ., ჩოხატაურიდან 18 კმ., საჯავახოს რკინიგზის სადგურიდან 15 კმ., ქვემო ხეთიდან 2 კმ.

## ისტორია
1928 წელს სოფელ ჩომეთთან აღმოჩნდა ძვ. წ. V-IV საუკუნეების კოლხური ტრიბოლების განძი, რომელიც თიხის ჭურჭელში იყო თავმოყრილი. განძი შედგებოდა 380 კოლხური ტრიბოლისა და დამტვრეული ვერცხლის სამაჯურისაგან. განძი ინახება საქართველოს ეროვნულ მუზეუმში.

სოფელი შედიოდა საჯავახოს მხარეში. სოფელში იდგა წმინდა გიორგის ეკლესია. სოფელში განვითარებული იყო მევენახეობა.

## დემოგრაფია
## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ცაჰიაგინ ელბეგდორჟი

thumb|220px|ცაჰიაგინ ელბეგდორჟი
**ცაჰიაგინ ელბეგდორჟი** (მონღ. Цахиагийн Элбэгдорж; დ. 30 მარტი 1963, ზერეგი, მონღოლეთი)  — მონღოლეთის პრეზიდენტი 2009 წლის 18 ივნისიდან. 1990 წლის მშვიდობიანი რევოლუციის ერთ-ერთი ორგანიზატორი. მისი არჩევით შეწყდა სახალხო-რევოლუციური პარტიის თითქმის 75-წლიანი მმართველობა. ორჯერ ეკავა მონღოლეთის პრემიერ-მინისტრის თანამდებობა, ერთხელ დიდი სახალხო ხურალის ვიცე-სპიკერის, იყო პარლამენტის უმრავლესობის ხელმძღვანელი, სამჯერ არჩეულ იქნა ხურალში. 2009 წლის 24 მაისის საპრეზიდენტო არჩევნებში მიიღო ხმების 51 % და დაამარცხა მოქმედი პრეზიდენტი ნამბარინ ენხბაიარი. მონღოლეთის პრეზიდენტის თანამდებობა დაიკავა 24 ივნისს.

## იხილეთ აგრეთვე 
* მონღოლეთის პარლამენტი
* მონღოლეთის პრეზიდენტი
* მონღოლეთი

## რესურსები ინტერნეტში 
* ''official website of the Presidential Office of Mongolia”

კატეგორია:მონღოლეთის პრეზიდენტები
კატეგორია:მონღოლეთის პრემიერ-მინისტრები
კატეგორია:მონღოლი პოლიტიკოსები
კატეგორია:დაბადებული 1963
კატეგორია:დაბადებული 30 მარტი
კატეგორია:ცოცხალი ადამიანები
ბორნმუთი (საფეხბურთო კლუბი)

**ბორნმუთი** () — ინგლისური საფეხბურთო კლუბი ქალაქ ბორნმუთიდან. დაარსდა 1899 წელს. ისტორიაში პირველად, 2015–16 წლების სეზონში აღზევდა ინგლისის პრემიერლიგაში. საშინაო მატჩებს ატარებს სტადიონ „დინ კორტზე“. „ბორნმუთის“ მეტსახელია *ალუბლები*. შექმნიდან გუნდი თამაშობდა წითელ და თეთრ ზოლებიან მაისურში. 1971 წელს კლუბმა ფორმა შავი და წითელი ზოლებით შეცვალა.

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

## სქოლიო
კატეგორია:ინგლისის საფეხბურთო კლუბები
კატეგორია:ბორნმუთი (საფეხბურთო კლუბი)
კატეგორია:ინგლისის პრემიერლიგის კლუბები
შველაურ-ციციბაური

**შველაურ-ციციბაური** — სოფელი საქართველოში, გურიის მხარის ჩოხატაურის მუნიციპალიტეტში, ზემო სურების თემში (სოფლები: ზემო სურები, თავსურები, ტობახჩა, შველაურ-ციციბაური, ჩაკიტაური, წითელგორა, ჭალა-ქადაგაური). მდებარეობს მდინარე სუფსის ხეობაში, ზღვის დონიდან 600 მ., ჩოხატაურიდან 25 კმ, ზემო სურებიდან 1 კმ. საბჭოთა პერიოდში განვითარებული იყო მეჩაიეობა.

## დემოგრაფია
2014 წლის აღწერის მონაცემებით სოფელში ცხოვრობს 52 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
წითელგორა

**წითელგორა** — სოფელი საქართველოში, გურიის მხარის ჩოხატაურის მუნიციპალიტეტში, ზემო სურების თემში (სოფლები: ზემო სურები, თავსურები, ტობახჩა, შველაურ-ციციბაური, ჩაკიტაური, წითელგორა, ჭალა-ქადაგაური). მდებარეობს მდინარე სუფსის მარცხნივ, ზღვის დონიდან 500 მ., ჩოხატაურიდან 26 კმ, საჯავახოდან 45 კმ, ზემო სურებიდან 2 კმ. საბჭოთა პერიოდში განვითარებული იყო მეჩაიეობა და მეცხოველეობა.

## დემოგრაფია
2014 წლის აღწერის მონაცემებით სოფელში ცხოვრობს 21 ადამიანი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები